CELEX: 62011CN0497
Language: da
Date: 2011-09-27 00:00:00
Title: Sag C-497/11 P: Appel iværksat den 27. september 2011 af Den Hellenske Republik til prøvelse af dom afsagt af Retten (Sjette Afdeling) den 13. juli 2011 i sag T-81/09, Den Hellenske Republik mod Europa-Kommissionen

19.11.2011   
            
            
               DA
            
            
               Den Europæiske Unions Tidende
            
            
               C 340/12
            
         Appel iværksat den 27. september 2011 af Den Hellenske Republik til prøvelse af dom afsagt af Retten (Sjette Afdeling) den 13. juli 2011 i sag T-81/09, Den Hellenske Republik mod Europa-Kommissionen
   (Sag C-497/11 P)
   2011/C 340/21
   Processprog: græsk
   
      Parter
   
   
      Appellant: Den Hellenske Republik (ved P. Mylonopoulos, K. Boskovits og G. Michailopoulos)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Rettens dom af 13. juli 2001 i sag T-81/09 ophæves, for så vidt som Den Hellenske Republik ikke herved har fået medhold i sin påstand.
            
         
               —
            
            
               Der gives Den Hellenske Republik medhold i sag T-81/09.
            
         
               —
            
            
               Kommissionen tilpligtes at betale sagens omkostninger.
            
         
      Anbringender og væsentligste argumenter
   
   
               1)
            
            
               Første anbringende vedrører fejlagtig fortolkning og fejlagtig anvendelse af artikel 23, stk. 2, i forordning nr. 4253/88 og artikel 12 i forordning nr. 2064/97 samt artikel 54 og 57 i forordning nr. 1650/02 for så vidt angår omfanget af den kontrolbeføjelse Kommissionen har tildelt private selskaber.
            
         
               2)
            
            
               Andet anbringende vedrører fejlagtig anvendelse af det generelle proportionalitetsprincip og mangelfuld begrundelse hvad angår projektet »Vejprojekt på det nordlige Kreta«, for så vidt som Kommissionen for dette projekt har anvendt en korrektion på 25 % alene under henvisning til en af de græske myndigheder tidligere gennemført kontrol af en del af dette projekt.
            
         
               3)
            
            
               Tredje anbringende vedrører fejlagtig fortolkning og fejlagtig anvendelse af artikel 2 i forordning nr. 2064/97 vedrørende projektet »Kakia Skala«, for så vidt som Retten har vurderet kvaliteten af projektets revisionsspor på grundlag af kvalitative faktorer.
            
         
               4)
            
            
               Fjerde anbringende vedrører fejlagtig fortolkning og fejlagtig anvendelse af ligebehandlingsprincippet i forhold til tilbudsgiverne og af artikel 22, stk. 1 i direktiv 93/97 vedrørende projekterne »Trafikknudepunktet Varibobi — Bogiati og Afiodnes — Trafikknudepunktet Markopoulo — første del« samt »Aerino — M. Monastiri«, »M. Monastiri — Indledning af omvejsprojektet i Larissa« og »Omvejsprojektet i Larissa«, for så vidt som de vilkår og betingelser, der var fastsat ved den begrænsede udbudsprocedure, var alle de berørte parter bekendt og tjente til projektets økonomiske bæredygtighed.
            
         
               5)
            
            
               Femte anbringende vedrører manglende behandling af Den Hellenske Republiks væsentlige anbringende om udbudsprocedurens vilkår for projekterne »Aerino — M. Monastiri«, »M. Monastiri — Indledning af omvejsprojektet i Larissa« og »Omvejsprojektet i Larissa« i strid med retten til forsvar og til at blive hørt.